Lo-Renz-O/malagasy-sentence huggingface dataset:
Fomba fanatanterahana ny asa samy manana ny fomba fiasa mampiavaka azy ny mpikaroka tsirairay, amin’ny fanatontosana ny asa fikarohana. Ankoatra ny nitarihan’ny mpampianatra mpitari-dalana, dia niezaka nampiasa paika samihafa hahatontosa izao asa izao izahay. Nisy ny fifanatonana sy fifampiresahana mivantana tamin’ny mpanoratra, satria mbola velona rahateo izy, ka nahafahana nandrindra sy nandahatra ireo hevitra samihafa nenti-nandrafitra ny asa. Teo ihany koa ny fitetezana ireo toerana samihafa mety hahitana tahirin-kevitra sy raki-pahalalana samihafa tranomboky, tranonkala site web , rakibolana sy solosaina encyclopédie numérique , fifanakalozan-kevitra tamin’ny zokiolona.
Ranomasiana lalina ny fahoriana, ary perle ao anatiny ny fahendrena, koa sambatra samy sambatra izay arendriky ny lahatra nefa miverina miravaka rojo- perle-fahendrena. Fantatrao ve fa ny reny no manana ny fitiavana maharitra, tanteraka sy vaovao lalandava ? Ny ray mampandefitra anao amin’ny zana-badiny, tsy misento anao fa mamoritra anao mba hampifaly an’ireo. Ny vady mety mahafoy, mahay manadino, na velona ianao na indrindra fa maty. Ny anabavy mahala-mahatsiaro, ny rahalahy vokisan’ny malalany. Ka moa fantatrao ve fa ny reny ihany no manana fitiavana azonao ireharehana. Tsy lo ny fitiavan’ineny, tsy matory, tsy manadino na ho any am-pandosirana azy aza ianao dia mbola ambombain’izany fitiavan’ny reny izay ihany. Ary izany fitiavana izany dia manosika fivavahana mitalaho any an-danitra, mba hahazoanao fitahianasy fiadanana ho any am-pirenirenena any! Fantatrao ve izany, rahavako? Raha fantatrao ary dia avia indray henoy aho ny reny sy ny fitiavany anie ka vatosoa tao amin’ny fitehirizan’ny lanitra, saingy nampidinina mba ho anao ! Henoy koa ange na efa any an-koatra aza ny reninao dia inoako fa tsy mitsahatra mandefa tso- dranomibaliaka avy ao atsinanana no nananparasaka izany miaraka amin’ny taranany, mba hameno ny varavaran-kelin’nyefitranonao amin’ny mangiran-dratsy hanaitra anao mbola matory, ary indrindra hanafy hery anao alohan’ny hifaneraseranao amin’ny zava-tsarotra izay hisehoamin’ny andro vaovao! Mitso- drano ny any ankoatra! Fantatrao izany sa tsia? Tsy izany ihany, fa amin’ny hariva, dia inoakao koa fa ilay reninao dia mamafy ny faniriany hojerena eny amin’ny lokon’ny maty masoandro any, faniriana manao hoe hahita fiadanana amin’ny alina tamy anie iny sombin’aiko iny! Ary raha tongany alina, dia miara-miaritory amin’ny kintana indray izy, ka mitandrina ny fiampoky ny lohanao eo amin’ny ondana. Fantatrao ve izany. Eny hoe. Indrisy! Mahafaly mahatsontsa izany izy! Fantatrao koa ve fa eo amin’ny maizina no maha-jiro ny jiro, ary ao amin’ny alina feno tafiotra no liana farahery amin’ny seranana ery. Raha fantatrao izany, tsarovy fa ao amin’ny toerana be fakam-panahy no irina hisehoan’ny fahamarinanao. Dia fantatrao amin’izany koa fa izany tsy alaim-panahy tsy mbola mahazo
Ao anatin’ny distrika dia tsy maintsy mandalo amin’ireo ambaratonga ireo ny fitantanana. Ankehitriny, ny lehiben’ny distrika no solon-tenam-panjakana voalohany amin’izany; ny ben’ny tanàna dia tompon’ny teny farany amin’ny fanaovan-draharaha ao anatin’ny kaominina. Manaraka azy ny filoham-pokontany, eo ambany fahefan’ny ben’ny tanàna. Eo anivon’ny fokontany iadidiany dia mitana andraikitra lehibe amin’ny fanapahan-kevitra rehetra izy. Isan’ny raiamandreny lehibe ao an-tanàna ny filoham- pokontany ka isan’ny tena hajaina sy eken-teny miaraka amin’ireo mpiara-miasa aminy.
Maro ireo antony nisafidianana ny lohahevitra ka anisan izany ireto noho ny fahatsapana fa miankina amin ny lafin-javatra maro no mety ahazoana fahombiazana na tsia eo amin ny fampianarana taranja malagasy ka anatin izany ny fahafehezan ny mpampianatra ireo tetika amam-paika eo amin ny fampitana fahalalana. Izany indrindra no nisarika ny saina hanadihady, hamantatra ireo antony samihafa ary hitondra tolo-kevitra mba hahafahana manatsara ny fomba fampianarana fanadihadiana lahatsoratra ;
Malama sy maina teny roa mifamaritra nefa mifanipa-kevitra maneho ny lalan-kizoran’ny mpanoratra. Hitarihin’ny mpanoratra ny mpamaky hanjohy ny asa sorany dia mampiasa ny fanontaniana tsy miandry valiny izy. Sarin-teny izay entiny hanaitairana ny sain’ny mpamaky.
Ny akanga aza zary vinakin’amboa fa efa mikitroka’lay hazotokana eo an-tsisin-tsaha d’injany fa rivotra mamirifiry no indray nihazakazaka niady fidinana dia rafitra niady ny lalana miakatra ireo renirano ! Fa tonga ny namany ka levona teo ny hamavoany omaly dia vahoaka tokana sisa mifaly fa vaky tavony ny ahi-tsiriry efa lasa nilentika farany lalina dia tsiriry vorona sisa nivela tsy afaka ho aiza, hiandry ny morona efa safomorona maina sy triatra ilaozy eo ihany ! ! 03- 01-94
Vory eto ny lafivalo, midodododo sy mihazakazaka fa lavo ny andrarezina. Folaka andry niankinana sy toro vato nandiavana ny fianakaviana, lasa ilay fidodododoana raha sahirana, ilay nitositosiana sy fanirakiraka, very olona fitarainana sy fihatahantana, ka toy ny valala voatango ny tena ka very fanahy mbola velona. Folaka andry niankinana sy toro vato nandiavana ny fianakaviana.
Mitombo isa sy miroborobo izay tsy izy tokoa ny antokom-pinoana sy ny antokom-pivavahana eto madagasikara. Maro ny fomba ataon’izy ireny mba hisarihany ny olona hiditra ao amin’ny antokom-pivavahany. Misy mihitsy aza ny mandraviravy vola, na fitaovana, na tombontsoa maro samihafa. Araka izany, dia manana ny safidiny ny olona tsirairay amin’izay heveriny fa mety amin’ny fiainany. Na eo aza anefa izany rehetra izany, dia ilaina, hoy ny mpanoratra, ny mamakafaka sy mandinika ny antokom-pinoana misy ny tena mba tsy hahavoafitaka ny fanahy. Ankoatra izay, dia ilaina ihany koa ny miorina amin’ny finoana iray. Izany hoe rehefa miditra amin’ny antokom-pinoana iray, dia iny hatrany no tokony hifotorana sy hijoroana fa tsy mifindrafindra. Ahitana izany ny resaka ifanaovan’i koto sy i soa ao amin’ilay tantara mitondra ny lohateny hoe mbola ao anaty zavona soa ny ahy ry koto, ny zavatra tena tsy tantiko dia ny hitenitenenana ahy amin’ity fivavahana arahiko ity an! Raha i koto akory tsy hahahozongozona ny finoako mihitsy e!
Mpihaino sy ny mpiventy. Ny vahana mitovy kosa no maneho ny fitovian’ny faniriana hahita hira gasy tena tsara ao amin’ny roa tonta. Sarin-teny samihafa no nentin’ny mpiventy nanangana ity parallélisme ity. Milalao amin’ny polyptote na tamberin-pototeny izy amin’ny fifamaliana roa voalohany, ao amin’ny hoe ny matory andro no ratsian-tory ny polyptote tory no manaitra ireo mpihaino izay mbola varimbariana. Ary ny oxymore mitsanga-mitoetra ao amin’ny fifamaliana faharoa no mandoko ny fihetseham- pon’ny mpihaino ny olona teren-javatra, tsy mahatombin-tsiraka no lazaina amin’io fifamaritana teny roa mifanohitra io ; toy izany koa no mahazo ireo mpihaino izay efa sasa-miandry ny fiantombohan’ny hira gasy. Manan-kery hampitebiteby ny mpihaino mantsy ny firafitry ny fehezan-teny 95. Ankoatra izany, milalao amin’ny fanalavana fitenenana arahina fomba fanononana haingana koa ny mpiventy. Tsy ampiasana mpampiankina izany ary tsy misy fiatoana. Fandresen-dahatra ampahibemaso ny fanalavana fitenenana. Manome endrika ny hira gasy ary mahatonga ireny fomba fiteny ireny ho eo am-bavan’ny mpihaino izany.
Ray ô! Mandra-pahoviana, re ry, ray no hanesoranao etoana ity kapoaka mangidy, amin’ity mpanomponao? Mitaraina fa mijaly tsy mitsahatra isanandro ny mivavaka aminao. Indro aho manolo-tena, ka hifikitra aminao, tsy hivily sanatria, na hivadi-panekena. Ondry am-bala aho nania izay nentinao hosedraina ka vonona aho hanara-dia. Tsy mendrika ahy ny hiantso anao, ry ray noho ireo izay nataoko nefa koa ankehitriny mamelà ny fahadisoako fa mpamela heloka ianao. Misaotra anao aho, ry ray, fa mpamaly vavaka ianao. Natolotrao ’lay fitoniana, tao anaty adin-tsaina nampihorohoro nampangovitra ity tenako marefo velon-tsento mitaraina. Hijoro aho ankehitriny ka hitsangana ho anao, tsy handraraka ilo mby an-doha, fa hamoy manontolo ity tenako voaronjy. Tao anaty fangejana izay miendri-pitsapana. Nampoina tsy misy daty va 95
Tamberim-boan-teny telo karazana no taratra amin’ity sehatra iray ity ? Ny anaphore efa voalaza, fa ny voan-teny na andian-teny an- dohan’andalana, na andohan’andininy no mitamberina mifanesy. Amin’ny maha kristianina ny mpanoratra, dia tsapany tokoa ny herin’ilay andriamanitra mpamonjy azy. Rehefa tena latsa-paka ao anaty mantsy ny finoana, dia toy ny hitan’ny maso mivantana mihitsy ny tanan’ilay mpamonjy izay manavotra. Antitranterin’i ny eja isan’an-dohan’andininy izany, ao amin’ny dian-tànanao indreo ilay dian-tànanao
Tsy ampy ho enti-manoratra tantara fandefa an’onjam-peo anefa ny fahaizana manoratra fa tsy maintsy manana be dia be mihitsy izany no mahatonga ny mpanoratra rehetra tsy ho afaka hanoratra tantara fandefa an’onjam-peo avokoa. Ny fomba nentina nanoratra noho ny tsy fisiana tahirin-kevitra milazalaza manokana ny tantara fandefa an’onjam-peo dia voatery hanantona sy hifanankalo hevitra tamin’ireo mpanoratra tantara fandefa an’onjam-peo hahazoana manantanteraka ny asa. Ireto avy ireo mpanoratra izay tafaresaka taminay jean nalisoa ravalitera aline robertine lydiary rafieritreretana solofo josé arikoms randria
Maro ny tantara foronina nosoratan ny mpanoratra. Maneho ny tantaram- pirenena sy ny zava-misy tamin izany, mirakitra ny fomba amam-panao sy ny fivoaran ny mponina, ary milaza ny karaza-pifandraisana misy eo anivon ny fiarahamonina ireny. Araka izany dia natao ho an ny rehetra amin ny fotoana iainany avy ny tantara foronina. Mitaiza sy manabe ny vahoaka ara- batana, sy ara-tsaina, ary ara-panahy izy.
Ny fomba filazan-javatra nenti-nanangana ny vatan’ny hira gasy no noresahina tato anatin’ity fizarana fahatelo ity. Lafin-javatra efatra miavaka tsara no hita amin’izany. Nojerena voalohany, ny fomba filazan-javatra nananganana ny lahateny izay namelomana ny hira gasy. Fandokoana sy fitanisana no nampiasain’ny mpiventy tao amin’ny lahateny manoritsoritra toerana, toetra, hetsika fitantarana mitanila, kosa enti-mampivoitra fihetseham-po sy fiheverana tao amin’ny lahateny mitantara. Ka sady voarain’ny mpihaino ny anatra no feno hafaliana ny fo noho ny hakantoan’ny filaza. Teo
Ny madinika sy ny fitondram-panjakana eo amin’ny tany na firenena iray dia misy ny entina sy ny mpitondra. Ireo vahoaka maro an’isa dia atao hoe entina. Ny olom-boafidy neken’ny vahoaka tamin’ny alalan’ny fifidianana na notendrena no atao hoe mpitondra. Ny mpitondra miahy ny vahoaka, ary ny vahoaka manohana ny mpitondra. Ny tsy fahatanterahan’izany andraikitra izany dia mahatonga disadisa sy tsy fifankahazoana intsony. Mety tsy ho araka ny nampanantenaina no ataon’ny mpitondra. Ary koa tsy araka ny nantenainy no azon’ny vahoaka. Maro ny toe-javatra maneho izany misy ny mpitondra fanjakana, rehefa tonga eo amin’ny toerany dia tsy te hahalala intsony ireo nanondrotra azy. Nataony fitaovana niakarana fotsiny teo amin’ny toerany ny madinika. Tsy misy mpitondra fanjakana eran-tany mandala ny demokrasia ka tsy nofidiam-bahoaka. Mambabo ny fon’ny vahoaka izy hahalalany azy. Atao toy ny
Resaka nifanaovana tamin’ny 08 jiona 2005 tao amin’ny efitra fivoriana havatsa-upem, rarihhasina analakely nanomboka tamin’ny 3 ora 23 mn folakandro ka hatramin’ny 3 ora sy 50 mn 18 tao amin’io toerana io ihany, tamin’ny 3 ora sy 09 mn hatramin’ny 3 ora sy 20mn 19 fimpima fikambanan’ny mpikambary malagasy. 20 resaka tamin’ny 08 jiona 2005 tamin’ny 3 ora sy 51 mn ka hatramin’ny 4 ora sy 05mn.
Araka ny filazan’ny mpandinika, ao amin’ny ti dia ahatsapana lamina eo amin’ny fanolorana ny mpandray anjara, ny fotoana, ny toerana ary ny fanomezana taratra ny vonan-tantara. Ny tm no ivonan’ny tantara misy singa mpanova izany, izay isehoan’ny olana sy ny toe-javatra mitsimbalivaly hampiroso ny fitantarana, toy ny vahaolana. Ny tf rehefa mifarana ny tm vao mitranga karazan-kery manova mitondra amin’ny lamina vaovao, maneho ny fivahan’olana na tsia 70.
Tsy ny fahafantarany fa olo-mandalo ihany anefa no anentanany ny olona hanao soa, fa, indrindra, koa, ny fisian’ny fahoriana mahazo ny olombelona. Mirakitra izany ity tononkalo nosoratany ity moa tsy zava-poana ve itony nofontsika itony? Ka samia mifanasoa, ary koa mifankatiava! Ny mangidy re iraiso, ’zany mamy mba iombony dia hanjary ho paradisa, itony fiaina-maizin-dava. 242
Tovana 8 fitsipi-dalana momba nyandraikitry ny mpandraharaha sy ny mpampianatra les attributions des divers responsables d’etablissement scolaire 1. Du chef d’établissement un établissement d’enseignement secondaire est dirigé par un directeur ou un proviseur nommé par décision ministérielle. A gestion administrative le chef d’établissement est le premier responsable au sein de son établissement ; à ce titre, il doit agir dans le cadre imposé par les textes administratifs en vigueur concernant la gestion de son établissement. Il représente le ministère de l’education nationale il sert d’intermédiaire entre le ministère, la dren et l’établissement qu’il dirige; l’établissement et les collectivités décentralisées ou autres organes locaux qui relèvent de leur compétence; il veille à ce que toutes les directives émanant du ministère soient respectéées ou exécutées; il lui appartient également de communiquer au ministère les renseignement que ce dernier lui demande, ainsi que toutes les pièces relatives à l’établissement et à son personnel; il signe au nom de l’établissement toutes les correspondances engageant la responsabilité propre de l’établissement compte-rendu aux échelons supérieurs, bulletin individuel de notes bin il coiffe toutes les activités du personnel placé sous sa responsabilité ; c’est dans ce sens qu’il est tenu d’une part, d’assimiler la tenneur de lois et textes afférents à la politique éducationnelle, et de veiller d’autre part à l’application stricte de tous les textes au niveau de son établissement; il met au point l’organisation de son établissement, coordonne systématiquement les activités des départements placés sous sa responsabilité. B gestion pédagogique
Tanteraka eo anatrehan’ny hatsaran-tovovavy. Io dia entina handokoana ny fihetsika na ny fihetseham-po mihoapampana vokatry ny fitsiriritana tovovavy iray manaitra, hanomezana endrika mahatsikaiky. Ohatra 2 iarivo mahatamana228 fomba filazan-javatra enti-maneso, ka ny mifanohitra amin’izay tian-kambara no lazaina229. Io dia nentin’ny mpanoratra hampieritreritra ny mpamaky.
Ny filazana fananana samy ahitana mpisolo tena mahaleo tena milaza fananana ny teny malagasy sy ny teny swahili. Ialohavan’ny hasinteny manokana izany endrika izany amin’ny teny roa tonta. Amin’ny teny malagasy amin’ny teny malagasy dia misy karazany roa ny mpisolo milaza fananana. Misy ny mitampisaka, izay ho hitantsika amin’ny fizaràna manaraka, sy ny mahaleo tena. Amin’ity mahaleo tena ity indray dia misy ny ialohavan’ny mpanoritra ary misy ny tsy ialohavan’izany, izay samy entina milaza fananana, ka afaka mitana anjara asa samy hafa. Ny endrika ialohavan’ny mpanoritra no arosonay dinihina aloha. Ireto avy izy ireo raha miaraka amin’ny mpanoritra ny, atao anaty fafana fafana fahefatra ny mpisolo tena fameno ialohavan’ny mpanoritra ny.
Mpitady vola sy manao ny hampandroso ny lafiny toekarena. Mpitahiry izay azon’ny lehilahy ihany ny vehivavy. Izany hoe mbola tsy nandray anjara loatra tamin’ny fampitomboana ny lafiny toekarena ny vehivavy vadin’ny mpanjono. Mbola tsizarizary mantsy ny fitaovana teo am-pelantanan’ireo mpanjono tamin’izany. Ny fintana no tena nianteherana ary mbola vitsy dia vitsy ny nanana harato lehibe tahaka ny hita amin’izao fotoana izao. Olona tsy nianatra manokana na olona tsy nahazo fiofanana manokana mahakasika ny jono an-dranomasina na olona tsy manam-pahalalana manokana momba ny toekarena ny ankamaroan’ireo mpanjono. Ny tsy fahampian’ny tany hovolena sy tsy fisian’ny asa azo ianteherana no nahatonga ny maro amin’ireo mpanjono ho nanao ny asa fanjonoana ho foto-pivelomana. Mbola tsotra dia tsotra ny fomba fiainan’ireo mpanjono tamin’izany fotoana izany, mbola tsy nozaraizarain’ny efitrano fa mbola navondron’ny efitrano iray ary io efitrano iray io no ihaonana amin’ny fotoana rehetra ao an-trano. Ao no ikoranana sy ifampitafana amin’ny takariva eo ampiandrasana ny sakafo ho masaka. Ao ihany koa no ifampitantarana ny zava- nisy niseho nandritra ny andro, eo koa no ilazan’ireo ankizy ny hetahetany sy ny fikasany ary ny hanambaran’ny ray aman-dreny ny tokony hataony sy ny tsy tokony hataony. Mandritra io fotoana io ihany koa no hisangisangiana sy hifampikasohana akaiky amin’ny ankizy. Vokatr’ireo toe-javatra ireo, nanana fifandraisana ankaiky sy nanana fifankazahoana am-po ny ray aman-dreny sy ny zanaka ka rehefa miteny ny ray amn-dreny dia manaiky sy mankato avy hatrany ny zanaka. Izany no mahatonga ny olona taloha na dia efa lehibe manan- tokantrano aza dia tsy sahy mandika ny tenin-dray aman-dreny. Iii-1-3-2 ankehitriny niova ny fomba fisainan’ireo mpanjono tao ankiakabe nanomboka ny taona 2000 nankaty. Tsy antom-pivelomana fotsiny ny asa fanjonoana fa sehatra hampitomboana harena. Nanomboka teo, nanampy sy nanohana ankaiky ny vadiny ireo vehivavy tao ankiakabe. Nandray anjara tamin’ny fampidiram-bola sy ny fanatsarana ny lafiny toekarena ihany koa izy ireo. Anisan’izany ny fanitarany ny tsenany ka tsy mijanona amin’ny trondro azon’ny vadiny fotsiny izy ireo. Maka trondro amin’ny mpanjono hafa hafoti-barotra indray izy ireo raha kelikely ny vokatra miakatra ho an’ny mpanjono. Anisan’ny fomba fiasan’izy ireo ihany koa rehefa betsaka ny trondro eny an-tsena dia maka amin’ny vidiny mora ka hamainina ary amin’ny fotoana tsy hisian’ny trondro izy vao hamidy maina. Maro tamin’ny mponina tao ankiakabe ihany koa ny tsy mijanona tamin’ny asa fanjonoana fotsiny ihany fa mampivady izany tamin’ny asa hafa. Tsy ny mponina ao ankiakabe ihany anefa no manao izany zavatra izany fa ny ankamaroan’ny mpanjono ao
Ny zavatra ilaina amin’ny fiainana an-davanandro toy ny fampiasana fitaovana na torolalana amin’ny fanafody, sns dia amin’ny teny vahiny avokoa ny ankamaroany. Eo amin’ny fifandraisana amin’ny ambaratongam-pahefana samihafa ihany koa dia ny teny vahiny no tena manan-danja. Ohatra eo amin’ny didim- pitsarana dia ny teny frantsay no amoahana azy.
Antony samy hafa no nanoratany ho an’ireny namany ireny. Eto amin’ity ohatra faharoa ity, dia fahatsiarovana ny lasan’ilay namana nodimandry sy ny hetsika niaraha-nanao taminy no asehon’i di anisan’izany ny fiarahana tao anaty fikambanana fony mbola mpianatra. Ny tombontsoa azo tamin’izany, ny toetra tokony halain-tahaka tao amin’io namany io toy ny fahatsoram-po, ny fitiavana ny maha malagasy no tantarain’ny mpanoratra ao. Ampahany ity atolotra ity fotoana kely monja dia hikatona ny fasana fa ny tiako mba hiavaka hasongadina eto anio dia ny momba anao, ry pata, eny na dia fantatro aza fa mety ho niteny ianao hirediredy indray ’lay io! Fantatro fa halanao ny filan-dera sy laza. Ilay pata mpikra ary malagasy ihany ka hiarovana ireo dia nisedra ola-maro v. A lah 33
Nambara teo àry fa ilaina ny fananana finoana tena marina eo amin’ireo kristiana. Hanohizana azy, no sady hamaranana ity toko ity, dia hovahavahana ny amin’ny maha zava-dehibe ny fibebahana noho ny fahotana vita. 2-2-3 zava-dehibe ny fibebahana noho ny fahotana vita
Tsy hampiova na inona na inona mihitsy ny fahalalan’i mamy ny olany, araka ny heviny. Lehibe rahateo ny ahiahiny sao ho faly amin’ny manjo azy fotsiny izy, ka naleony nokobonina ho azy samirery ny olany. Ity ohatra ity eto, dia nenti-nanasongadina ny fihetseham-pon’i miaro noho ny fahitany ny finiavan’i mamy te hamantatra ny olany. Manamafy izany ny voalazan’i cressot fa ny teny mahalaza amin’ny fomba feno ny zavatra nosainina no enti-maneho ny tian-kambara105. Tsy tiany hisy hahalala ankoatra azy ny olany. Izay no nahatonga azy hanome valin- teny an’avona an’i mamy. Ny fomba filazan-javatra tsotra no nampiasain’ny mpanoratra saingy tao ny finiavany hanome endrika ny andavanandro amin’ny alalan’ny fampiasana paikady hafa mba hanaitra ny filazana azy106. Mbola anterin’i siméon rajaona aza fa na dia zavatra iainana andavanandro aza hafa ny fihetseham-po avy amin’ny fomba enti-milaza zavatra107. Tsy nionona nefa ny sain’i mamy manoloana izany. Mahatsiaro ho manana adidy amin’ny maha mpinamana. Novaliany indray fa ny namana, namana ihany ; fa ny hoaviko, tsy ananako namana tak.66 .
Miafina any anaty lavabato any anaty ala no tompon’ny harena ambenany ao satria fiovan’nykokolampo ilay do amin’izany, araka ny fiheveran’ny olona. Tsy mitana an’io harena io anefa ireo raza ireo fa manome olona raha misy manam-bintana amin’izany. Amin’izay fotona izayny olona raha haka amin’ireo harena ireo dia tsy maintsy mangataka amin’ireo kokolampo sy ny raza ao, ka mamono ombymihitsy homena azy ireo ny do izay fiovan’ny fanahin’ireo mpanjaka izay matetikamonina amin’ny rano kosa dia efa mifamatotra amin’ny harena mihitsy izy satria fony izy mbola velona dia tompon’ny harena tet? Ambony tany ka mifehy an’ireo. Toraka izany ihany koa izy rehefa any ankoatra, tsy miala aminy mihitsy ny harena na dia efa tsy et? Ambonin’nytany aza izy, ka na iza na iza mitady an’izany dia tsy maintsy mangataka amin’ireo raza ireo tsy misy hafa amin’izany anefa raha ny ao bejiro no jerena fa anisan’ny miambina ny harena an-kibon’ny tany fa misy merik ra sy vatosoa hono ny ao araka ny voalazan’i manintsy izay lehilahy ipetrahan’ireo razamonina ao anatin’io lavabato io fa saingy mbola tsy nisy olona nahazo misy merik ra naho vatosoa ty ao, fe tsy haiko mariny fa mbo tsy nahitaky ndaty nahazo raho liany nandrambesako an’i bejiro io ary ndra zaho mbo tsy namea iereo. Io any mahafatifaty vazaha reo ao fa iareo tsy sitram-po i raza reo ty hangala iareo azy bakeo mbo hangalangalaky fahatany avao fa tsy mba manao ty filily ka le liany maty ao miaraky amy ty fitaovany. R28, p.98
Ry fireneko ry fireneko ô! Nahoana? No mitahiry ka nikotrika izao fampihorohoroana izao? Ny olonao ve ry taniko, no nanjary tia tena? Ka nampiasa habibiana hampikoro firenena? Iza moa no tsy hiaiky? Nefa sahiko ny milaza fa malagasy no nandratra ireo olonao ry fireneko betsaka ireo malahelo tsy mba afaka miteny noho ireto malagasy, voatemitry ny basy. Fanavotam-pirenena no kendrena ka lazaina sy dradraina haparitaka ombieny ho anao, ry fireneko. Indrisy anefa mahonena, fa noho ireo izay voakarama notinerim-pahantrana dia mitebiteby ny olonao. Ilay toerana voatokana fampielezam-peom-pirenena no nataony ho lasibatra mba haneleny koa ny tsaho. Tsy fitia te hisompatra, fa ianao no nihantsy azy hikorontana hanemitra ny araben’i gasikara. Ry fireneko rahoviana, moa mba hisy farany ity toetra mahontsa ny olon’ity nosinao? Nampoina 2 août 1991 v. A 20
Ankasitrahanay ihany koa andriamatoa raharijaona alphonse mpampianatra matihanina ao amin’ny sampana teny malagasy eto amin’ny sekoly, tsy nanosi-bohon-tanana anay, ka nanaiky ny hitsara sy hanitsy izay tsy mety sy madilana hotentenina izany asanay izany. Ho aminao sy ny ankohonanao anie tompoko ny fahasoavana ary hoambinina anie ianao amin’izay rehetra ataonao.
Ny velaran-tany sy ireo fokontany mandrafitra azy azo lazaina ho latsaka ampovoany ny kaominina ampahimanga satria ny kaominina amboanana no mamaritra azy avy ato atsimo. Arivonimamo kosa no aty avaratra, ambohimandry aty atsinanana ary morafeno ny avy any andrefana. Ampahimanga dia manana velaran-tany 280km2 ary mitsinjara ho fokontany 14 izany araka izao .